AQShda_tugʻilishni_nazorat_qilish_harakati
Tugʻilishni nazorat qilish usullari
Kontratsepsiyani qonuniylashtirish harakati boshlangan 1914-yilgacha tugʻilishni nazorat qilish amaliyoti AQShda keng tarqalgan edi. Uzoq vaqtdan beri mavjud boʻlgan usullar orasida ritm usuli, coitus interruptus, diafragmalar, kontratseptiv gubkalar, prezervativlar, uzoq muddat emizish va spermitsidlardan foydalanish kabilar mavjud . XIX asr davomida kontratseptiv vositalardan foydalanish koʻrsatkichlari oʻsib bordi, bu Qoʻshma Shtatlarda 1800 va 1900-yillar oraligʻida tugʻilish darajasining 50 foizga pasayishiga yordam berdi, bu tafsilotlar ayniqsa shaharlarda oʻz aksini topdi . XIX asrda amerikalik ayollarning kontratsepsiya odatlari boʻyicha oʻtkazilgan yagona maʼlum soʻrov Clelia Duel Mosher tomonidan 1892—1912-yillar oraligʻida oʻtkazilgan . Soʻrov yuqori tabaqali ayollarning kichik namunasiga asoslangan boʻlib, koʻpchilik ayollar kontratsepsiya vositalaridan (birinchi navbatda, yuvinish (douching), shuningdek, coitus interruptus, ritm, prezervativ va pesar) foydalanganliklarini koʻrsatadi. Shuningdek, ular jinsiy aloqani nasl qoldirish maqsadisiz ham amalga oshirilishi mumkin boʻlgan yoqimli harakat deb hisoblashlarini taʼkidlaganlar. alt=A portrait of a well dressed man, around 50 years old, circa 1850.|left|thumb| [[Robert Dale Owen AQShda tugʻilishni nazorat qilish boʻyicha birinchi kitobga mualliflik qildi.]] Oʻrta va yuqori sinf jamiyatida kontratseptiv vositalar nisbatan keng tarqalgan boʻlsa-da, bu mavzu kamdan-kam hollarda jamoatchilik orasida muhokama qilinardi. Qoʻshma Shtatlarda kontratsepsiyani muhokama qilishga jur’at etilgan birinchi kitob 1831-yilda Robert Dale Owen tomonidan taqdim etilgan „Moral Physiology; or, A Brief and Plain Treatise on the Population Question“ edi. Kitobda oilani rejalashtirish maqtovga sazovor harakat ekanligi eʼtirof etilgan. Shuningdek, jinsiy aloqada koʻpayish maqsadisiz ham qoniqish borligi va bu axloqsiz harakat emasligi aytilgan. Owen coitus interruptus usulini tavsiya qiladi, shuningdek, uning muhokamalaridan maxsus gubkalar va prezervativlar ham oʻrin olgan. Shundan soʻng 1832-yilda Charles Knowlton „Fruits of Philosophy: The Private Companion of Young Married People“ kitobini oʻquvchilarga havola qildi. Muallif homiladorlikdan saqlanishning samarali usuli sifatida yuvinishni (douching) tavsiya qilgan. Shundan soʻng Knowlton Massachusets shtati qonunlariga koʻra jamoat qoidalarini buzishda ayblanib jinoiy javobgarlikka tortilgan va uch oylik qamoq jazosini oʻtagan. Homiladorlik va abortning oldini olish boʻyicha uchinchi ilk Amerika asari „The married womanʼs private medical companion: embracing the treatment of menstruation, or monthly turns, during their stoppage, irregularity, or entire suppression: pregnancy, and how it may be determined, with the treatment of its various diseases: discovery to prevent pregnancy, its great and important necessity where malformation or inability exists to give birth: to prevent miscarriage or abortion when proper and necessary, to effect miscarriage when attended with entire safety: causes and mode of cure of barrenness or sterility“ edi. U 1847-yilda A. M Mauriceau tomonidan yozilgan. Mauriceau shifokor boʻlgan va uning ishlari tugʻilishni nazorat qilish boʻyicha sharhning dastlabki jildida koʻp marotaba tilga olingan.